P6_TA(2005)0148

Vastastikkuse mehhanism *

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EÜ) nr 539/2001 seoses vastastikkuse mehhanismiga (KOM(2004)0437 - C6-0097/2004 - 2004/0141(CNS))

(Nõuandemenetlus)

Euroopa Parlament,

- võttes arvesse komisjoni ettepanekut (KOM(2004)0437) [1];

- võttes arvesse EÜ asutamislepingu artikli 62 lõike 2 punkti b alapunkti i;

- võttes arvesse EÜ asutamislepingu artiklit 67, mille kohaselt nõukogu konsulteeris parlamendiga (C6-0097/2004);

- võttes arvesse kodukorra artiklit 51;

- võttes arvesse kodanikuvabaduste, justiits- ja siseasjade komisjoni raportit ja välisasjade komisjoni arvamust (A6-0065/2005);

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamenti informeerida, kui ta kavatseb kõrvale kalduda Euroopa Parlamendi poolt heakskiidetud tekstist;

4. nõuab lepitusmenetluse algatamist vastavalt 4. märtsi 1975. aasta ühisdeklaratsioonile, kui nõukogu kavatseb kõrvale kalduda Euroopa Parlamendi poolt heakskiidetud tekstist;

5. palub nõukogul Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

6. teeb presidendile ülesandeks edastada Euroopa Parlamendi seisukoht nõukogule ja komisjonile.

KOMISJONI ETTEPANEK | EUROOPA PARLAMENDI MUUDATUSETTEPANEKUD |

Muudatusettepanek 1

PÕHJENDUS 2

2) võttes arvesse selliste vastastikkuse põhimõtet eiravate olukordade tõsidust, on oluline, et asjaomane liikmesriik või asjaomased liikmesriigid sellest tingimata teataksid; saavutamaks seda, et asjaomane kolmas riik kehtestaks asjaomaste liikmesriikide kodanike suhtes uuesti viisavabaduse, tuleb ette näha erinevaid tasemeid ja tegutsemisviise hõlmav mehhanism, mida saaks rakendada kiiresti; samuti peab komisjon astuma viivitamata ühendusse asjaomase kolmanda riigiga, esitama nõukogule aruande ning komisjonil peab olema õigus teha nõukogule mis tahes hetkel ettepanek taaskehtestada asjaomase kolmanda riigi kodanike suhtes ajutiselt viisanõue. Sellise otsuse vastuvõtmine ei tohi piirata võimalust kanda asjaomane kolmas riik määruse (EÜ) nr 539/2001 I lisa nimekirja. Lisaks tuleb ette näha ajaline seos ajutise meetme jõustumise ja asjaomase kolmanda riigi I lisa nimekirja kandmise ettepaneku vahel; | 2) võttes arvesse selliste vastastikkuse põhimõtet eiravate olukordade tõsidust, on oluline, et asjaomane liikmesriik või asjaomased liikmesriigid sellest tingimata teataksid. Saavutamaks seda, et asjaomane kolmas riik kehtestaks asjaomaste liikmesriikide kodanike suhtes uuesti viisavabaduse, tuleb ette näha erinevaid tasemeid ja tegutsemisviise hõlmav mehhanism, mida saaks rakendada kiiresti. Samuti peab komisjon astuma viivitamata ühendusse asjaomase kolmanda riigiga, esitama Euroopa Parlamendile ja nõukogule aruande ning komisjonil peab olema õigus teha nõukogule mis tahes hetkel ettepanek taaskehtestada asjaomase kolmanda riigi kodanike suhtes ajutiselt viisanõue. Sellise otsuse vastuvõtmine ei tohi piirata võimalust kanda asjaomane kolmas riik määruse (EÜ) nr 539/2001 I lisa nimekirja. Lisaks tuleb ette näha ajaline seos ajutise meetme jõustumise ja asjaomase kolmanda riigi I lisa nimekirja kandmise ettepaneku vahel. Läbipaistvuse ja demokraatliku järelevalve tagamiseks peaks Euroopa Parlamenti teavitama mehhanismist kõikides faasides, ja parlamendil peab olema võimalus ajutise meetme kohta arvamust avaldada. |

Muudatusettepanek 2

PÕHJENDUS 3 A (uus)

| 3 a) Vastastikkuse põhimõtet tuleks kohaldada ka kolmanda riigi poolt kasutusele võetud tingimuste ja menetluste suhtes, mis piiravad oluliselt liikmesriikide kodanike liikumist. |

Muudatusettepanek 3

PÕHJENDUS 5

5) tuleb ette näha üleminekusüsteem, mis hõlmab olukordi, kus mõne liikmesriigi suhtes kehtib käesoleva määruse jõustumise hetkel määruse (EÜ) nr 539/2001 II lisas loetletud kolmandate riikide kehtestatud viisanõue. Islandi ja Norra suhtes kujutab käesolev määrus endast Schengeni acquis' sätete edasiarendust lepingu tähenduses, mille on sõlminud Euroopa Liidu Nõukogu ning Islandi Vabariik ja Norra Kuningriik nende kahe riigi ühinemiseks Schengeni acquis' sätete rakendamise, kohaldamise ja edasiarendamisega, nimetatud lepingu teatavaid rakenduseeskirju käsitleva 17. mai 1999. aasta otsuse 1999/437/EÜ artikli 1 punktis A osutatud valdkonnas; | 5) tuleb ette näha üleminekusüsteem, mis hõlmab olukordi, kus mõne liikmesriigi suhtes kehtib käesoleva määruse jõustumise hetkel määruse (EÜ) nr 539/2001 II lisas loetletud kolmandate riikide kehtestatud viisanõue. Selliste juhtumite puhul peaks komisjon pingutustes viisavabaduse kehtestamisel lähtuma vastastikkuse põhimõttest, et suurendada liikmesriikidevahelist solidaarsust. Islandi ja Norra suhtes kujutab käesolev määrus endast Schengeni acquis' sätete edasiarendust lepingu tähenduses, mille on sõlminud Euroopa Liidu Nõukogu ning Islandi Vabariik ja Norra Kuningriik nende kahe riigi ühinemiseks Schengeni acquis' sätete rakendamise, kohaldamise ja edasiarendamisega, nimetatud lepingu teatavaid rakenduseeskirju käsitleva 17. mai 1999. aasta otsuse 1999/437/EÜ artikli 1 punktis A osutatud valdkonnas; |

Muudatusettepanek 4

ARTIKKEL 1Artikli 1 lõike 4 punkt a (määrus (EÜ) nr 539/2001)

a)kümne päeva jooksul pärast viisanõude väljakuulutamist või kehtestamist kolmanda riigi poolt teatab asjaomane liikmesriik sellest kirjalikult nõukogule ja komisjonile; teade avaldatakse Euroopa Liidu Teataja C seerias; | a)90 päeva jooksul pärast viisanõude kehtestamist või väljakuulutamist teatab asjaomane liikmesriik sellest kirjalikult komisjonile; teade avaldatakse Euroopa Liidu Teataja C seerias; |

Muudatusettepanek 5

ARTIKKEL 1Artikli 1 lõike 4 punkt b (määrus (EÜ) nr 539/2001)

b)komisjon astub asjaomase kolmanda riigiga viivitamata ühendusse viisavabaduse taaskehtestamiseks ning esitab hiljemalt kuue kuu jooksul pärast teate avaldamist nõukogule sellekohase aruande; | b)komisjon astub asjaomase kolmanda riigiga viivitamata ühendusse viisavabaduse taaskehtestamiseks ning esitab hiljemalt kuue kuu jooksul pärast teate avaldamist Euroopa Parlamendile ja nõukogule sellekohase aruande; |

Muudatusettepanek 6

ARTIKKEL 1Artikli 1 lõike 4 punkt c (määrus (EÜ) nr 539/2001)

c)oma aruande järelduste valguses võib komisjon teha nõukogule ettepaneku võtta vastu ajutine meede, mis seisneb asjaomase kolmanda riigi kodanike suhtes ajutiselt viisanõude taaskehtestamises. Nõukogu võtab kolme kuu jooksul kvalifitseeritud häälteenamusega vastu otsuse ettepaneku kohta; | c)oma aruande järelduste valguses võib komisjon teha nõukogule hiljemalt kahe kuu jooksul pärast punktis b viidatud aruande esitamist ettepaneku võtta vastu ajutine meede, mis seisneb asjaomase kolmanda riigi kodanike suhtes ajutiselt viisanõude taaskehtestamises, mille nõukogu edastab Euroopa Parlamendile. Nõukogu võtab kolme kuu jooksul kvalifitseeritud häälteenamusega vastu otsuse ettepaneku kohta; |

Muudatusettepanek 7

ARTIKKEL 1Artikli 1 lõike 4 punkt c a (uus) (määrus (EÜ) nr 539/2001)

| c a)kui Euroopa Parlament teatab põhistatud resolutsiooniga, et ei nõustu ettepanekuga võtta vastu ajutine meede asjaomase kolmanda riigi kodanike suhtes ajutiselt viisanõude taaskehtestamiseks, vaatab komisjon ettepaneku uuesti läbi. Resolutsiooni arvesse võttes ja ühe kuu jooksul alates selle vastuvõtmisest võib komisjon esitada uue ettepaneku või jätkata menetlust. Komisjon teavitab oma tegevuse põhjustest; |

Muudatusettepanek 8

ARTIKKEL 1Artikli 1 lõike 4 punkt c b (uus) (määrus (EÜ) nr 539/2001)

| c b)kui komisjon ei esita ettepanekut võtta vastu ajutine meede asjaomase kolmanda riigi kodanike suhtes viisanõude taaskehtestamiseks, püüab ta taaskehtestada viisavabadust kuue kuu jooksul pärast punktis b viidatud aruande esitamist ning esitab Euroopa Parlamendile ja nõukogule sellekohase aruande. Kui kolmas riik ei ole viisanõuet tühistanud, esitab komisjon kahe kuu jooksul pärast aruande esitamist nõukogule ettepaneku võtta vastu ajutine meede asjaomase kolmanda riigi kodanike suhtes ajutiselt viisanõude taaskehtestamiseks või ettepaneku muu asjakohase välismeetme kohta; nõukogu edastab ettepaneku Euroopa Parlamendile. Nõukogu võtab kolme kuu jooksul kvalifitseeritud häälteenamusega vastu otsuse ettepaneku kohta. Kohaldatakse punktis c a sätestatud menetlust; |

Muudatusettepanek 9

ARTIKLI 1 PUNKT 1 a (uus)Artikkel 7 a (uus) (määrus (EÜ) nr 539/2001)

| 1 aLisatakse järgmine artikkel:Artikkel 7 a1. Juhul kui kolmas riik võtab kasutusele tingimusi või menetlusi, mis piiravad oluliselt mõne liikmesriigi kodanike liikumist, kohaldatakse järgmisi sätteid:a)90 päeva jooksul pärast viisanõude kehtestamist või väljakuulutamist teatab asjaomane liikmesriik sellest kirjalikult komisjonile; teade avaldatakse Euroopa Liidu Teataja C seerias;b)komisjon astub asjaomase kolmanda riigi ametiasutusega viivitamata ühendusse, et tagada nende tingimuste või menetluste kohaldamise välistamine ning esitab hiljemalt kuue kuu jooksul pärast teate avaldamist Euroopa Parlamendile ja nõukogule sellekohase aruande;c)oma aruande järelduste valguses võib komisjon teha nõukogule hiljemalt kahe kuu jooksul pärast punktis b viidatud aruande esitamist ettepaneku võtta vastu ajutine meede, millega kehtestatakse asjaomase kolmanda riigi kodanike suhtes Euroopa Liitu reisimisel võrreldavad tingimused või menetlused; nõukogu edastab ettepaneku Euroopa Parlamendile. Nõukogu võtab kolme kuu jooksul kvalifitseeritud häälteenamusega vastu otsuse selle ettepaneku kohta;d)kui Euroopa Parlament teatab põhistatud resolutsiooniga, et ei nõustu ettepanekuga võtta vastu ajutine meede asjaomase kolmanda riigi kodanike suhtes Euroopa Liitu reisimisel võrreldavate tingimuste või menetluste kehtestamiseks, vaatab komisjon ettepaneku uuesti läbi. Resolutsiooni arvesse võttes ja ühe kuu jooksul alates selle vastuvõtmisest võib komisjon esitada uue ettepaneku või jätkata menetlust. Komisjon teavitab oma tegevuse põhjustest;e)kui komisjon ei esita ettepanekut võtta vastu ajutine meede asjaomase kolmanda riigi kodanike suhtes Euroopa Liitu reisimisel võrreldavate tingimuste või menetluste kehtestamiseks, üritab ta kuue kuu jooksul pärast punktis b viidatud aruande esitamist uuesti tarvitusele võtta vajalikke abinõusid nende tingimuste või menetluste kohaldamise välistamiseks ning teavitab nendest menetlustest Euroopa Parlamenti ja nõukogu. Kui kolmas riik jätkab nende tingimuste või menetluste kohaldamist, esitab komisjon kahe kuu jooksul pärast aruande esitamist nõukogule ettepaneku asjakohase meetme kohta, mis põhineks vastastikkuse põhimõttel; nõukogu edastab ettepaneku Euroopa Parlamendile. Nõukogu võtab kolme kuu jooksul kvalifitseeritud häälteenamusega vastu otsuse ettepaneku kohta. Kohaldatakse punktis d sätestatud menetlust;f)kui komisjon peab vajalikuks, võib ta esitada punktides c ja e viidatud ettepaneku ilma eelnevalt teavitamata. Sellele ettepanekule kohaldatakse punktides c ja d sätestatud menetlust;g)kui kolmas riik tühistab tingimused või menetlused, mis piiravad oluliselt liikmesriikide kodanike liikumist, teatab asjaomane liikmesriik sellest komisjonile. Teade avaldatakse Euroopa Liidu Teataja C seerias. Kõik vastavalt punktile c võetud ajutised meetmed ja punktile e võetud asjakohased meetmed muutuvad automaatselt kehtetuks hetkest, mil jõustub otsus tühistada tingimused või menetlused, mis piiravad oluliselt mõne liikmesriigi kodanike liikumist. |

[1] ELTs seni avaldamata.

--------------------------------------------------